Държавен вестник, бр. 51, 2015 г., стр. 9

БРОЙ  51	
Д Ъ Р Ж А В Е Н  В Е С Т Н И К 	
СТР.  9  
Чл. 28. Билетите за пътнически превоз 
на децата до 7 навършени години и от 7 до 
10 навършени години по междуселищния 
автомобилен транспорт в страната се издават 
по реда на Закона за автомобилните пре­
вози срещу представяне на копие от акт за 
раждане за децата до 7 навършени години и 
ученическа карта/книжка за децата от 7 до 
10 навършени години. 
Чл. 29. (1) Абонаментни карти за вътреш­
ноградския и междуселищния транспорт на 
учениците, обучаващи се в дневна форма 
на обучение, студентите редовно обучение, 
включително докторантите в редовна форма 
на обучение, и на лицата, получаващи пенсия 
по условията на глава шеста от Кодекса за со­
циално осигуряване, навършили възрастта по 
чл. 68, ал. 1 – 3 от същия кодекс, се издават от 
превозвача или от друго лице в съответствие 
с чл. 36, ал. 4 от Закона за автомобилните 
превози по образец, утвърден от министъра 
на транспорта, информационните технологии 
и съобщенията. 
(2) Картите по ал. 1 се издават срещу 
представена лична карта и ученическа карта/
книжка или студентска книжка със записана 
текущата учебна година, съответно пенсионно 
разпореждане. 
(3) Лицето, което издава абонаментните 
карти, води регистър за издадените карти, 
съдържащ имената на правоимащия, номер 
на издадената карта, наименование на учеб­
ното заведение, общината, в която се намира 
то, а за гражданите, получаващи пенсия за 
осигурителен стаж и възраст – общината по 
местоживеене, и подпис на лицето, който се 
полага в регистъра при получаване на або­
наментната карта.
Чл. 30. (1) Картата за безплатен пътниче­
ски превоз във вътрешноградския транспорт 
на лицата по чл. 19, т. 7 е персонална, със 
снимка и се издава от общината по местона­
хождение на съответното структурно звено по 
образец, утвърден със заповед на министъра 
на транспорта, информационните технологии 
и съобщенията. 
(2) Кметът на общината може да възложи 
издаването на картите на лицата по чл. 19, 
т. 7 с договор на друго лице в съответствие 
с чл. 36, ал. 4 от Закона за автомобилните 
превози.
(3) Лицата, издаващи картите, предоставят 
на съответните структурни звена предвари­
телно заявени от тях брой карти за попълване 
на съответните данни и поставяне на снимка 
на лицето, след което структурните звена 
връщат обработените карти за полагане на 
свеж печат върху тях от издателя. 
(4) Картите се издават за срок една година. 
Загубена или унищожена карта може да се 
замени еднократно в течение на годината с 
дубликат.
(5) Карти на новопостъпили служители и 
дубликати се издават по реда на ал. 3, а тези 
на напусналите служители се връщат от съ­
ответното структурно звено за унищожаване.
Чл. 31. След издаване на абонаментните 
карти, при промяна на обстоятелствата нови 
абонаментни карти могат да бъдат издавани, 
както следва:
1. при промяна в адресната регистрация 
на лицата от всички категории правоима­
щи – след представяне на писмено уведом­
ление от общината на предишната адресна 
регистрация или от оправомощеното от нея 
лице, че не е издавана абонаментна карта на 
правоимащия, а когато такава е издадена, че 
тя е върната;
2. при прекратяване на договора за възла­
гане на обществен превоз с превозвач, издал 
абонаментни карти – чрез възлагане от кме­
та на общината на друг превозвач, който да 
издава занапред и/или да подменя изгубени 
абонаментни карти на съответната група 
правоимащи; при извършване на разчетните 
взаимоотношения за база се ползва послед­
ната предоставена от предишния превозвач 
опис-сметка в общината.
Г л а в а  т р е т а
УСЛОВИЯ И РЕД ЗА КОМПЕНСИРАНЕ НА 
ПРЕВОЗВАЧИТЕ, ИЗВЪРШВАЩИ ПЪТНИ­
ЧЕСКИ ОБЩЕСТВЕНИ УСЛУГИ
Чл. 32. (1) Стойността на издадените або­
наментни карти на ветераните от войните 
се компенсира на превозвачите ежемесечно 
въз основа на предоставена в общината по 
местоживеене на лицата опис-сметка за 
броя и стойността им от лицето, което ги е 
издало, и справка за изминатия пробег от 
всички превозвачи. Опис-сметката и справ­
ката се предоставят на кмета на общината 
най-късно до 7-о число на месеца, следващ 
отчетния месец.
(2) За компенсиране стойността на из­
дадените абонаментни карти на ветераните 
от войните общината ежемесечно обобщава 
следната информация: 
1. опис-сметки за броя и общата стойност 
на издадените абонаментни карти през от­
четния месец;
2. справките за извършения през отчетния 
месец пробег от всички превозвачи, осъщест­
вяващи превози на територията на общината. 
(3) При необходимост към справките по 
ал. 2, т. 2 кметът на общината може да из­
исква от превозвачите копия от маршрутни 
разписания по образец – приложение № 1 
към чл. 6, ал. 1, т. 1 от Наредба № 2, както 
и друга необходима информация.